cyanic-selkie/wikianc huggingface dataset:
Fortet ved Vuren
Fortet ved Vuren er et av forsvarsverkene som hører til den nye hollandske vannlinjen. Det befinner seg i kommunen Lingewaal i den nederlandske provinsen Gelderland, der det er plassert ved elven Waal mellom landbyen Vuren og byen Gorinchem.
Fortet ble bygget på elven Waals nordlige dike, rett ovenfor Slott Loevestein. Det var omgitt av en vollgrav og på diket mot elven lå en enkel redutt av jord. Fortet hadde tre hovedoppgaver: sammen med Slott Loevestein skulle det stenge tilgangen til elven, videre beskytte slusene som befant seg foran og bak fortet og dessuten beskytte den gamle festningsbyen Gorinchem mot direkte angrep.
I 1844 ble en redutt og en lunett føyet til, og i løpet av årene 1847 til 1849 ble fortet utvidet med et nytt, bombesikret tårn med kjeller og to etasjer og en diameter på 40 meter. Dette ble bygget i fortets redutt, og rundt dette ble en vollgrav med vindebro anlagt.
De neste omfattende forandringene fant sted i 1873-'79 da tårnets øverste etasje ble revet fordi det på grunn av høyden kunne fungere som et enkelt mål. En dekningsvoll av jord med et Artilleribatteribatteri ble føyd til, redutten ble føyd sammen med lunetten og østsidens forsvar ble forbedret ved at et frittstående contrescarpgalleri ble bygget. Videre ble en bombesikret kaserne med remiser bygget nord i fortet. På denne tiden kunne opptil 500 soldater forlegges her.
Fortet idag
Fortet ved Vuren eies av Staatsbosbeheer, mens stiftelsen Wandel & FietsForten driver et overnattingssted og kafé her. I den varme årstiden finner ulike arrangementer sted, som for eksempel sykkelturer og vandringer med basis i fortet, mens flaggermusene overtar fortet om vinteren og bruker det til vintersøvn. Blant fugleartene som finnes rundt fortet er kattugler og isfugler.
Kilder
Med unntak av nettstedene som nevnes under eksterne lenker har de følgende blitt brukt:
Jackson County (Iowa)
Jackson County er et fylke i den amerikanske delstaten Iowa. Fylkessete er i Maquoketa. I 2010 hadde fylket et innbyggertall på 19,848. Jackson County ble opprettet den 21. desember 1837.
Navn
Fylket er oppkalt etter president Andrew Jackson.
Teigebyen
Teigebyen er et tettsted og administrasjonssenteret i Nannestad kommune i Akershus. Tettstedet har innbyggere per 1. januar, og ligger fem kilometer nordvest for Oslo lufthavn, Gardermoen og 15 kilometer nordvest for Jessheim.
I Teigebyen finnes blant annet Nannestad rådhus, Nannestad kirke, barneskolen Preståsen skole, Nannestad ungdomsskole og Nannestad videregående skole.
I Wish
I Wish er et musikkalbum med Nidarosdomens Guttekor fra 2008. Ved siden av koret medvirker Erling With Aasgård (orgel) og musikere fra Trondheim Symfoniorkester på platen. Dirigent er Bjørn Moe.
Longsight
Longsight er en bydel i Manchester i Storbritannia. Bydelen ligger om lag 4,8 km sør for Manchester sentrum.
Longsights innbyggere er av mange forskjellige etnisiteter og området er preget av fattigdom og kriminalitet.
Demografi
Ved folketellingen i 2011 hadde Longsight 15 429 innbyggere; mange var første- eller andregenerasjon innvandrere, spesielt fra Pakistan og Bangladesh. 27,2 % beskrev seg som hvite, 4,2 % som blandet, 55,3 % som asiatiske, 9,8 % som svarte, 1,8 % som arabiske og 1,9 % av annen etnisitet.
Kriminalitet
Gjengrelatert kriminalitet er et stort problem i området slik det også er i flere andre nærliggende områder i sør-Manchester, for eksempel Rusholme og Moss Side. Siden 1990 har det vært mye vold som grunner i konflikter mellom to rivaliserende gjenger som kjemper om kontroll av området. Det har ført til mange skuddvekslinger og knivangrep og mange har blitt drept. The Gooch Gang, fra Moss Side, ble fengslet i 2009, noe som førte til betydelig færre angrep ikke bare i Longsight, men i hele Stor-Manchester. Antall gjengrelaterte skytinger falt fra 120 i 2006 til bare 16 i 2011. I tidlig 2020-årene ser det ut til at gjengkriminalitet vokser igjen med etablering i nærliggende områder av nye voldelig gjenger som Rusholme Crips og AO (Active Only) som henholdsvis har splittet ut fra de mer kjente Gooch og Doddington gjengene.
Musikere fra Longsight
Oasis brødrene Liam and Noel Gallagher ble født i Longsight, men flyttet senere til Burnage.
Longsight nevnes i sangen Longsight M13 av den lokale sangeren Ian Brown som tidligere var med i the Stone Roses på hans album Solarized. Tittelen gjnespeiler områdets navn og postkode. Sangen ble skrevet av sammen med Browns tidligere bandkompis, gitaristen Aziz Ibrahim, som i 2005 fremdeles bodde i Longsight. Brown nevner også området i Stone Roses sangen Daybreak som inneholder linjen: «From Atlanta, Georgia, to Longsight, Manchester».
Universitetsby
Universitetsby er en betegnelse som gjerne brukes om byer hvor det stedlige universitetet setter et tydelig preg på byen. Dette vil spesielt være tilfelle for små og mellomstore byer hvor universitetet er den klarst største virksomheten i byen og det som setter byen «på kartet» i en nasjonal eller internasjonal sammenheng, og hvor universitetet har en lang tradisjon. I en universitetsby vil universitetet gjerne dominere den historiske bykjernen. I tillegg vil studentlivet sette sitt preg på byen. I typiske universitetsbyer vil studenter og andre med tilknytning til universitetet ofte utgjøre en stor del av innbyggertallet, gjerne opp imot 20-30 %.
Noen tyske universitetsbyer bruker betegnelsen «Universitätsstadt» i bynavnet, f.eks. «Universitätsstadt Marburg».
Tom Kite
Thomas Oliver Kite, Jr. (født 9. desember 1949 i Texas) er en amerikansk profesjonell golfspiller.
Universitetsby
Betegnelsen brukes ikke så ofte om storbyer, hvor universitetets relative betydning for byen er mindre. Men strengt tatt kan universitetsby også bety en hvilken som helst by som har et universitet.
Tom Kite
Kite ble profesjonell i 1972. Mellom 1976 og 1993 vant han 19 turneringer på PGA-touren. Blant disse var major-turneringen US Open i 1992. Også på Champions Tour har han flere seire. Fra han fylte 50 i 1999, har han vunnet ti senior-turneringer.
I 1981 og 1989 var han den spilleren som spilte inn mest penger på PGA-touren. Han var også den første til å nå 6, 7, 8 og 9 millioner dollar i totalt innspilt premiesum.
Han ble i 2004 innvalgt i World Golf Hall of Fame
Strandsnegler (familie)
Strandsnegler (Littorinidae) er ei gruppe små marine snegler. De finnes i hele verden og i Europa er det ni arter, hvorav fire er representert ved norskekysten.
Disse små sneglene lever i og under tidevannssonen. Strandsnegler lever ofte i tette konsentrasjoner. Noen lever i mudder, sand eller blant tang. Andre på leire, stein eller berggrunn. Noen foretrekker treverk.
Strandsnegler er motstandsdyktige mot tørke og klarer seg ganske lenge i luft. Skallet har plass til en del sjøvann noe som kan forklare at de kan overleve i luft ganske lang tid. Men de er avhengige av å bli oversvømmet av tidevannet. De tåler også godt temeratursvigninger og et høyt saltinnhold i vannet.
Hunnen til spiss strandsnegl (Littorina saxatilis) beskytter avkommet ved at de lever inne i hennes skall den første tiden.
Carl Fredrik Lowzow
Carl Fredrik Lowzow (født 5. august 1927 i Oslo, død 20. oktober 2009) var en norsk maskiningeniør og politiker (H).
Han var innvalgt på Stortinget fra Akershus 1977–1989. Lowzow jobbet særlig med nærings- og samferdselspolitikk i sin tid på Stortinget, og var saksordfører for Norsk veg- og vegtrafikkplan for 1990–1993. Han satt i Stortingets samferdselskomité 1977–1981 og 1985–1989 samt Stortingets energi- og industrikomité 1981–1985. Lowzow var formann i Høyres foreninger i Lillestrøm, Skedsmo og Ringerike, 1. viseformann i Akershus Høyre 1973–1977 og formann 1978–1984. Foruten tiden på Stortinget var Lowzow også medlem av Skedsmo kommunestyre og Akershus fylkesting.
Etter studentereksamen i 1945 utdannet Lowzow seg til sivilingeniør ved maskinlinjen ved Heriot Watt University i Skottland, hvoretter han studerte ved Bedriftsøkonomisk Institutt. Han var kontruktør ved Akers mekaniske verksted 1950–1952, salgsingeniør i von der Lippe Co. 1952–1955, vedlikeholds- og anleggsingeniør i Dyno Industrier 1955–1966, overingeniør ved Fjeldhammer Brug 1966–1985 samt administrerende direktør i Skedsmo & Sørum Elektrisitetsforsyning i 1996.
Carl Fredrik Lowzow var tremenning av stortingsrepresentant Wenche Lowzow.
Aleksandr Dreval
Aleksandr Konstantinovitsj Dreval (russisk: Александр Константинович Древаль; født 17. juli 1944 i Moskva) var en sovjetisk vannpolospiller som deltok i de olympiske leker 1972 i München og 1976 i Montréal.
Dreval ble olympisk mester i vannpolo under Sommer-OL 1972 i München. Han var med på det sovjetiske laget som vant vannpoloturneringen foran Ungarn og USA. Dreval spilte åtte kamper og scoret elleve mål i OL-turneringen.
Itirapuã
Itirapuã er en kommune i delstaten São Paulo i sørøstregionen av Brasil.
Sertã
Sertã er en kommune (conchelo), som ligger vest i det portugisiske distriktet Castelo Branco.
Freguesier
Sertã er siden 2013 delt inn i ti freguesier (sogn).
Jasper County (Iowa)
Jasper County er et fylke i den amerikanske delstaten Iowa.
Navn
Fylket er oppkalt etter sersjant William Jasper fra den amerikanske uavhengighetskrigen.
ISO 3166-2:TL
ISO 3166-2:TL er Øst-Timors del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Øst-Timor er det definert koder for 13 distrikter.
High Wycombe
High Wycombe, (tidligere Chepping Wycombe eller Chipping Wycombe frem til omkring 1911 ) er en by i den sørlige delen av Buckinghamshire i distriktet Wycombe i England. Byen ligger knapt 50 km nordvest for London; På Corn Market-bygningen i sentrum av byen er avstanden på 29 miles (til London) inngravert. Byen har i overkant av 80 000 innbyggere. Wycombe er delvis en industriby og markedsby for de omkringliggende landdistrikter, og byen har hatt et marked på High Street siden middelalderen. Siden 1600-tallet har industrien vært den dominerende økonomiske faktor i byen. Befolkningen i Buckinghamshire er av de rikeste i hele Storbritannia, men likevel finnes det i Wycombe flere relativt fattige områder.
ISO 3166-2:TL
Hver kode består av to deler, atskilt av en bindestrek. Første del er TL, ISO 3166-1 alfa-2-koden for Øst-Timor. Andre del er to bokstaver.
High Wycombe
Historie
Navnet på byen er avledet av elven Wye og det gammelengelske ordet for en skogkledd dal, «combe». Byen ble første gang nevnt i historiske kilder i 970 som Wicumun, og senere er den nevnt i Domesday Book, på det tidspunktet hadde den seks møller. Omkring år 2 var det en romersk villa på stedet som flere ganger er blitt utgravd, senest i 1954; da ble det blant annet funnet mosaikker og badehus. Under den engelske borgerkrigen ble det utkjempet et mindre slag i nærheten av High Wycombe. Den senere statsministeren Benjamin Disraeli bodde i byen.
ISO 3166-2:TL
Før Øst-Timor ble uavhengig av Indonesia i 2002 var det tildelt ISO 3166-1 alfa-2-koden TP. I tillegg var det tildelt koden ID-TT i ISO 3166-2:ID, Indonesias del av ISO 3166-2.
Endringer
Følgende endringer i Øst-Timors oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Forusbeen
Forusbeen er en gate i Stavanger (2–4, 10, 15–17, 20, 35, 50, 74, 80), Sandnes (200–210, 220–226, 248, 251, 330, 337, 390) og Sola (388, 410). Gaten starter i øst ved Gamle Forusvei på Forus øst i Stavanger, dreier sørover og inn i Sandnes kommune ved Forus flyplass, fortsetter sørover til Bærheim før den går vestover inn i Sola kommune og ender i kryss med fylkesvei 509 og 510. Gaten er 6,6 km lang, hvorav 2,5 km i Stavanger, 3,1 km i Sandnes og 1 km i Sola. Forusbeen er klassifisert som fylkesvei 443.
Åsgreina
Åsgreina (også skrevet Åsgrenda) er ei bygd og et tettsted i Nannestad kommune i Viken. Tettstedet har innbyggere per 1. januar, og ligger omtrent ni kilometer sørvest for kommunesenteret Teigebyen. Tettstedet inkluderer området Slattumhagen og bebyggelsen nordover langs fylkesvei 527 (Åsvegen).
Barneskolen Kringler-Slattum skole ligger i Åsgreina.
Sosial loffing
Sosial loffing er en form for rolleadferd som oppstår når mennesker arbeider i grupper. Sosial loffing ser ut til å være begrenset til situasjoner hvor gruppen utfører enkle oppgaver og hvor det er mulig å skjule unnasluntringen. Dette kalles Ringelmann-effekten. Ringelmanns arbeider fra 1913 viste at når den enkeltes innsats kan kamufleres så sluntrer folk unna.
Det er typisk for Ringelmann-effekten at gruppen har utført enkle oppgaver av additiv art, for eksempel at flere personler løfter i flokk, roper høyt sammen eller konkurrerer i tautrekking. Det er også observert at folk med bind for øynene har hatt senket ytelse mens de har trodd de opptrådte i en gruppe. Dersom gruppen opplever at deres individuelle prestasjoner blir evaluert av utenforstående er det mindre sannsynlig at sosial loffing oppstår.
I en gruppe som arbeider med oppgaver som krever alles makismale bidrag og hvor det blir synlig om individuell ytelse mangler, vil gruppemedlemmene heller ha en tendens til å hjelpe dem som yter mindre slik at gruppens totale ytelse øker. Dette er det motsatte av Ringelmann-effekten og kalles Köhler-effekten. Det ser ut til at forskjellen i prestasjon ikke må være for stor for at Köhler-effekten skal inntreffe. Det er ting som kan tyde på at Köhler-effekten oppstår når medlemmene opplever oppgaven som viktig og/eller er sterkt knyttet til gruppen eller oppgaven. Köhler sine arbeider ble publisert i 1926.
I 1979 publiserte Latané, Williams og Harkins forskning basert på Ringelmanns forsøk. De viste at det er flere kilder til prosesstap i grupper og trakk frem motivasjonstap og koordinering som to sentrale faktorer. Lavere effektivitet oppstår både på grunn av tap av motivasjon og på grunn av dårlig koordinering og blir større jo større gruppen er. Koordinasjonstap har med gruppens evne til å kombinere og utnytte sine ressurser. Tap av motivasjon er knyttet til sosial loffing.
Free-riding kan ligne på sosial loffing. Gratispassasjerproblemet og den kollektive handlings logikk har blitt diskutert i spesielle sammenhenger i årtusener. Free-riding er et gammelt fenomen og har blant annet blitt diskutert av filosofene Adam Smith, David Hume og John Stuart Mill.
Mick Woodmansey
Mick «Woody» Woodmansey (født 4. februar 1951 i Driffield i East Riding of Yorkshire) er en engelsk trommeslager, best kjent for sitt samarbeide med David Bowies band The Spiders from Mars. Etter at Bowie døde i januar 2016, er han den eneste gjenlevende fra den klassiske Ziggy Stardust-besetningen.
Biografi
Woodmansey ble erstattet av Aynsley Dunbar, som spilte på Bowies neste album, Pin Ups (1973). Woodmansey startet opp igjen The Spiders from Mars sammen med bassisten Trevor Bolder og ga ut et selvtitulert album med Dave Black som erstatter for gitaristen Mick Ronson og med Pete McDonald som vokalist. Mike Garson, som også hadde spilt med Bowie i Ziggy Stardust-perioden, medvirket på keyboards. Bowie deltok ikke på dette nye Spiders from Mars-prosjektet.
Etter at Spiders igjen ble oppløst startet han sitt eget band, Woody Woodmansey's U-Boat, med Phil Murray, Frankie Marshall, Phil Plant og etterhvert Martin Smith. De utga debutalbumet U Boat i 1977. Albumet ble utgitt på nytt i 2006 med tittelen Woody Woodmansey's U-Boat (Castle Music ESMCD895).
Han spilte i bandet Cybernauts, der han og Trevor Bolder, sammen med Joe Elliott og Phil Collen fra Def Leppard, spilte låter fra Bowie-albumene Bolder og Woodmansey medvirket på. Han spilte også i bandet 3-D. Han er også med i supergruppen og coverbandet Holy Holy, som spiller David Bowie-låter fra 1970-tallet. Holy Holy var på turne i september 2014 og i juni 2015. Bandet gjennomførte i januar 2016 turneen The Man Who Sold the World USA Tour 2016. Andre medlemmer av Holy Holy inkluderer Erdal Kızılçay, Tony Visconti, Glenn Gregory, Steve Norman, Marc Almond og James Stevenson. Woodmansey har også spilt med Art Garfunkel og Paul McCartney.
1. Luckenwalder SC
1. Luckenwalder Sportclub e. V. er et tysk idrettslag i Luckenwalde, med utøvere innen bryting, svømming og vektløfting.
Bryting
Laget ble tysk mester i sesongen 2005/06, og oppnådde 2.-plass de tre påfølgende sesonger. (Toppserien heter Ringer-Bundesliga).
Miluo
Miluo kan være:
Can You Ever Forgive Me?
Can You Ever Forgive Me? er en amerikansk biografisk film fra 2018 regissert av Marielle Heller og med manus av Nicole Holofcener og Jeff Whitty. Filmen er basert på forfatteren Lee (Leonore) Israels memoarer Can You Ever Forgive Me fra 2008. Her tilstår hun at hun har forfalsket en rekke brev av kjente avdøde forfattere og dramatikere og solgt dem til antikvariater.
Melissa McCarthy spiller Israel, og historien følger hennes forsøk på å revitalisere hennes mislykkede forfatterkarriere ved å forfalske disse brevene. Richard E. Grant spiller hennes venn og medsammensvorne Jack Hock.
Filmen ble nominert til og vant en rekke priser, blant annet ble McCarthy og Grant nominert til henholdsvis Oscar for beste hovedrolle og birolle.
Vassbotnen (Sandnes)
Vassbotnen er en gate på Lura i Sandnes. Gaten går nordover fra Løwenstrasse ved Stokka til den møter Foruskanalen og følger den nordvestover til Svanholmen. Gaten er omtrent 860 meter lang og huser kontorer og annen næring.
Micheen Thornycroft
Micheen Thornycroft (født 26. juni 1987) er en zimbabwisk roer som spesialiserer seg i singlesculler. Under Sommer-OL 2012 i London representerte hun landet sitt, der hun ble nummer 14.
Kynan Maley
Kynan Maley (født 13. oktober 1981) er en australsk padler som konkurrerer i slalåm. Han representerte landet sitt under Sommer-OL 2012 i London, der han ble nummer 6 i C-1.
Michaeloplia
Michaeloplia er en slekt av biller som hører til familien oldenborrer og har larver som eter planterøtter.
Utseende
Små til middelsstore, brunlige oldenborrer. Hannene har forstørrede bakbein. Oversiden er mer eller mindre tett kledt med lyse skjell.
Utbredelse
Slekten er endemisk for Madagaskar, Komorene og omkringliggende øyer (Maskarenene).
Fortet ved Vechten
Fortet ved Vechten er et av forsvarsverkene som hører til den nye hollandske vannlinjen. Det befinner seg i den Utrechtse kommunen Bunnik og ligger mellom denne og byen Utrecht, like ved E35 (A12). Fortet ble bygget i 1867-70, nesten eksakt på samme stedet som romerne hadde lagt flåtebasen Castellum Fectio. Rundt 1885 var det beregnet for en bemanning på ca. 620 og hadde en bestykning på ca. 80. Det er idag (2008) dels skjult av trær, noe som tidligere tjente til å kamuflere det. Dette fortet befinner seg på krysningspunktet mellom den nye hollandske vannlinjen og den nordøstlige grensen til det romerske riket.
Sammen med blant annet fortene ved het Hemeltje, Hoofddijk og Rijnauwen var dette fortet en del av den fremskutte linjen som ble bygget på østsiden av byen Utrecht. Av fortene i den fremskutte linjen var Rijnauwen og Vechten de to største, og de hadde mer eller mindre samme oppgave: De skulle forsvare Houtense vlakte som takket være at det lå høyere enn omgivelsene, ikke kunne inunderes og jernbanelinjen mellom Utrecht og Arnhem i Gelderland.
Fortets bygninger er fordelt over et område på 23 ha, hvorav 17 ha befinner seg innenfor vollgravene. Fra 1950 frem til 1996, da fortet ble overtatt av Staatsbosbeheer, var det forsvarets 150. depot der non-ferro og ferro-metaller samt gummislanger og -dekk ble lagret.
Fortets deler
Dette fortet kan deles i tre: et innvendig fort, redutten og ytre fortifikasjoner. Inne på fortet ligger 16 større og mindre bygninger, totalt har disse en overflate på 7 000 m². Bygningene er dekket av jord, og bygget av 16 millioner mursten. Fortet har trekk fra to ulike systemer, det polygonale systemet og systemet der bastioner brukes.
Etter ferdigstillingen ble fortet endret flere ganger:
Fortene ved Vechten og Rijnauwen har flere fellestrekk, blant annet er redutten bygget som et lite fort innenfor det store. Dette var siste skanse når fortet ble angrepet. I reutten ligger fem kasematter, og stenene disse er murt opp med er spesiallaget. Taket går over i veggene, begge er buet, og murstenene i dem er laget slik at de passer nøyaktig sammen, noe som var meget arbeidsintensivt. I kasematten finnes en smijernstrapp som går opp til en kanonslede som kan brukes til å heise våpnene opp på taket av redutten.
Geiterøya
Geiterøya er også kalt Gjeterøya, og er en øy i Langesundsfjorden utenfor Langesund i Bamble kommune i Telemark. Søndre delen av øya huser Geiterøya naturreservat. Øya ble særlig kjent i november 1978 da politiet etter tips om en hemmelig spritfabrikk på skipsreder Hans Otto Meyers eiendom på øya bestemte seg for å undersøke Meyers privatbolig i Oslo, og fant et stort våpenlager. I 1987 skiftet de tre barna til Hans Otto arven, og i 2014 var Peter Kristoffer Meyer fortsatt eneste eier av øya.
Fortet ved Vechten
Fortets deler
Tre av fortets kasematter er fra 1939 og utstyrt med kupler av smijern. De fleste kasemattene av denne typen ble sprengt av tyskerne, og jernet ble gjenbrukt innen våpenindustrien.
Fortet idag
I 1996 overtok Staatsbosbeheer eiendomsretten til fortet. Etter eierskiftet brukes bygningene blant annet til camping, friluftsaktiviteter og konferansevirksomhet. En av dem er innredet til informasjonssentrum. Redouten er stengt for besøkende i vintermånedene, da overvintrer fem ulike flaggermusarter der: skjeggflaggermus (Myotis mystacinus), frynseflaggermus (Myotis natteri), dvergflaggermus (Pipistrellus), brunlangøre (Plecotus auritus) og vannflaggermus (Myotis daubentonii).
Områdets historie
Nær fortet har arkeologiske undersøkelser påvist rester etter et castellum fra Romerrikets tid. Dette hadde navnet Fectio, noe som vises på Peutingers kart. Til minne om dette castellum har man i senere tid plassert en minnesten ved en av veiene til fortet.
Limnologi
Limnologi (fra gresk λίμνη, limne, «innsjø» and λόγος, logos, «kunnskap») er vitenskapen om kontinentale vannsystemer, og omfavner både stillestående (lentiske) vann (f. eks. innsjøer og våtmarker) og rennende (lotiske) vann. Faget omfatter ikke kun ferskvann, men også saltsjøer som er vanligere på andre breddegrader, og innelukkede bassenger med sjøvann i bunnen nylig avsnørt fra sjøen. Vannsystemet kan både være naturlig eller menneskeskapt. Eksempler innebærer oppdemte dammer, tjern, elver, bekker, myrer og vannreservoarer. Faget er høyst tverrfaglig og vanlige fagfelt som behandler limnologiske spørsmål er biologi, kjemi, fysikk, geologi, matematikk og samfunnsfag.
Globalt utgjør ferskvann kun 2.5 % av verdens vannforekomster, og kun 0.3 % av dette utgjøres av innsjøer og elver. 68.9 % av ferskvannet er bundet opp i isbreer og permanent snølag
Innsjøer
Det finnes millioner av innsjøer i verden, men 90% av innsjøvann finnes i de 10 største innsjøene. Dette betyr at de fleste innsjøer er veldig små. Innsjøer kan oppstå gjennom isbreaktivitet, tektonisk aktivitet, elveerosjon, vulkanaktivitet, naturlig eller menneskeskapt oppdemming eller erosjon i berggrunn.
Sentrale oppgaver og utfordringer
Limnologens sentrale oppgaver og utfordringer består i
Archie Comics
Archie Comics er et amerikansk tegneserieforlag med hovedkvarter i landsbyen Mamaroneck i delstaten New York. Forlaget er først og fremst for sin tenåringsserie om Archie, som blant annet gikk i ungpikebladet Det Nye i Norge på 1960-tallet, men har spunnet en rekke egne serier fra Archie som har gitt forlaget sitt navn: Betty Cooper, Veronica Lodge, Reggie Mantle og Jughead Jones. Figurene ble skapt av utgiveren og redaktøren John L. Goldwater, skrevet av Vic Bloom, og tegnet av Bob Montana.
Limnologi
Utdanning og jobbmuligheter
Limnologi var lenge et fag på et eget institutt ved Universitetet i Oslo, men det forvaltes nå ved Biologisk institutt under Det matematisk-naturvitenskapelige fakultet (UiO). Her kan man idag studere limnologi som en del av sitt studium til mastergraden, og eventuelt videreføre dette til en doktorgrad. Limnologi tilbys også på UiT Norges arktiske universitet som en del av masterprogrammet i biologi, hvor det også fokuseres i større grad på vintersesongen.
Archie Comics
En tenåringsgutt
Archie dukket første gang opp i tegneserieheftet Pep Comics #22 den 22. desember 1941, tegnet av Montana og skrevet av Vic Bloom. Forleggeren Goldwater håpet å sko seg på interessen til tilhengerne av de populære Andy Hardy-filmene med Mickey Rooney i hovedrollen. Archie Comics er også tittelen på selskapets lengst utgitte tittel, det første heftet hadde datoen «vinter 1942» på omslaget. Fra og med nummer #114 ble tittelen forkortet til kun Archie. Serien besto av enkle gladlynte eventyr rundt tenåringen Archie og vennene hans, alle tegnet i tilsvarende enkel stil og med friske farger. Archie lever i et fiktivt amerikansk univers uten sosiale problemer, og hans hovedinteresse er å være tenåring, noe han har lyktes med.
Limnologi
Utdanning og jobbmuligheter
På grunn av fagets sammensatte karakter arbeider limnologer idag i faginstitusjoner som ved universitetet og høyskoler, og ved Norsk institutt for vannforskning, ved fylkesmennenes miljøvernavdelinger, som konsulenter i større private institusjoner (f.eks. Norsk Hydro, Yara), i egne firmaer, og som velkvalifiserte lektorer i skoleverket.
Archie Comics
Forlaget
Før forlaget skiftet navn til Archie Comics etter selskapets mest vellykte kommersielle seriefigur het det MLJ Magazines. MLJ var en initialene til stifterne, Maurice Coyne, Louis Silberkleit og John L. Goldwater. Goldwater var en av grunnleggerne av Comics Magazine Association of America, og tjente som dets president i 25 år. Denne bransjeforeningen er best kjent for Comics Code Authority, en forhåndssensur som skulle sikre at amerikanske tegneserier ikke var skadelig for barn. Goldwater redigerte egne serier i en slik grad at de var kjemisk fritt for enhver skadelig tanke.
Selskapets første tegneserie var Blue Ribbon Comics som ble utgitt i november 1939, den første heftet var delvis i farger, den andre halvparten i grader av røde sjatteringer. I desember 1941 ble Top Notch Comics introdusert. I januar 1940 utga selskapet heftet Pep Comics med Shield, den første rendyrkede patriotiske tegneseriehelt i USA, av Harry Shorten og tegneren Irv Novick. Shield var en maskert superhelt kledd i det amerikansk flagg, og prydet omslaget av heftet fram til mars 1944 da Archie ble den dominerende figuren.
Etter hvert som Archies popularitet vokste endret MLJ Magazines selskapets navn til Archie Comics Publications. På midten av 1950-tallet dalte opplagene på serier da introduksjonen av fjernsyn kom som konkurrerende underholdning. Tidlig på 1970-tallet ble Archie Enterprises Inc. offentlig selskap, men ti år senere omgjorde, Louis Silberkleits sønn Michael og John Goldwaters sønn Richard Archie Comic Publications igjen til et privat firma.
Forlaget har heftig rettsforfulgt alle som har gjort parodier eller hyllester av figuren Archie. Harvey Kurtzmans parodimagasin Help! (februar 1962) ble saksøkt av forlaget for parodien «Goodman Beaver story, Goodman Goes Playboy». I 2005 saksøkte forlaget musikkduoen The Veronicas for duoens navn, grunnet Archie Comics seriefigur Veronica Lodge, en avlegger av Archie. Nettverket til tegneseriefans, Fanfiction.Net, ble beordret til fjerne alle visuelle referanser til forlagets seriefigurer. Den 4. april 2003 sto teaterselskapet Dad's Garage Theatre Company i Atlanta klar med sitt nye stykke kalt Archie's Weird Fantasy hvor stykket forestilte seg at tegneseriefiguren kom ut av skapet og flyttet til New York. Dagen før premieren krevde Archie Comics' advokater at stykket ikke kunne vises da innholdet kunne være skadelig for offentlige oppfatning av deres figur.
Norske værrekorder
Norske værrekorder er en oversikt over værrekorder i Norge. Oversikten tar for seg de vanligste meteorologiske parametrene, deriblant temperatur, nedbør og vind. Alle rekordene er fra offisielle målestasjoner der de fleste eies og drives av Meteorologisk institutt. En del stasjoner driftes av andre aktører (Jernbaneverket, NTNU, Bioforsk etc.) og leverer data til instituttet gjennom samarbeidsavtaler.
Det norske værstasjonsnettverket
De første offisielle værstasjonene ble opprettet på slutten av 1860-tallet i forbindelse med oppstarten av Meteorologisk institutt. Siden den gang har stasjonsnettet vokst betraktelig.
Per mai 2009 har met.no tilgang til data fra drøyt 230 værstasjoner på fastlandet. I tillegg kommer snaut 400 nedbørstasjoner (målestasjoner som kun måler nedbør).
Luftemperatur
Det stilles strenge krav til plassering av meteorologisk utstyr. I Norge tilsier standarden at lufttemperatur skal måles to meter over gressdekt mark, der termometeret er plassert i en hvitmalt strålingsskjerm, hvis hensikt er å skjerme mot direkte solinnstråling. Nevnte skjermer har endret utseende en god del gjennom de siste 150 årene (se bilder).
Tidligere ble temperaturen observert manuelt ved avlesning termometer i instrumenthytte, men i senere år har automatiseringen gjort dette mindre vanlig. Ved de fleste værstasjoner blir temperaturen nå målt elektronisk med motstandstermometre (laget av platina). På det kaldeste stedene i Norge ble det brukt sprittermometer fordi kvikksølv fryser ved −39 ℃. Sprittermometrene er ikke så nøyaktig og avlesingene må korrigeres. Ved kulderekorden i Karasjok 1. januar 1886 viste termometeret −48 ℃ avlesingen justert med 3,4 grader til −51,4 ℃. Dagen før, nyttårsaften 1885, var det −51,3 ℃ i Karasjok.
På automatiske målestasjoner logges ekstremtemperaturene timevis, og den høyeste og laveste timeverdien blir loggført som døgnets maks- og minimumstemperatur.
Månedsmiddeltemperatur er gjennomsnittet av en måneds døgnmiddeltemperaturer. Tilsvarende er årsmiddeltemperatur et gjennomsnittet av et års døgnmiddeltemperaturer.
Nedbør
Met.no benytter i all hovedsak to forskjellige nedbørmålere.
I 2008 hadde et mindretall av stasjonene (115 i alt) pluviometer som automatisk måler nedbøren hvert minutt. Før disse målerne ble satt opp måtte observatøren følge med på været for å kunne måle intensiteten i kortvarige, kraftige regnskyll (som særlig opptrer om sommeren).
Døgnnedbør er den nedbørmengden som faller i løpet av et nedbørdøgn. I Norge løper det offisielle nedbørdøgnet fra 06 UTC til 06 UTC neste dag.
Månedsnedbør er summen av alle døgnnedbørene i en måned. Tilsvarende er årsnedbør summen av alle månedsnedbørene i et år.
Snødybde
Snødybden måles på flatmark. Meteorologisk institutt benytter to metoder for måling av snødybde. Den tradisjonelle (og mest brukte) metoden er å bruke en målestav som settes i bakken før frosten. Denne blir avlest på et fast tidspunkt i døgnet, vanligvis kl. 06 UTC (kl. 7 norsk vintertid). Den moderne metoden tar i bruk avstandsmåling. En fastmontert sensor måler avstanden fra sensoren og ned til snøen. Denne avstanden trekkes fra sensorens høyde over bakken. Prosessen skjer elektronisk og snødybden kan således overvåkes kontinuerlig.
Vind
Middelvind (10 min.) og vindkast (3 sek.) registreres normalt i 10 meters høyde i åpent landskap.
Tidligere ble alle vindobservasjonene foretatt visuelt. Det vil si at observatøren anslo vindhastigheten (middelvind) ved hjelp av en versjon av Beauforts skala. Fra begynnelsen av 1980-tallet ble anemometer mer vanlig på norske værstasjoner. Med anemometer ble det også mulig å registrere vindkast i tillegg til middelvind.
Høyeste og laveste temperatur
Høyeste og laveste offisielt registrerte temperaturer i Norge; månedsvis, fylkesvis og på årsbasis i perioden fra 1990.
I vinterhalvåret har Norge de klart høyeste temperaturrekordene i Skandinavia. I januar om lag 5 ℃ høyere enn rekordene i Danmark og Sverige. Dette skyldes i hovedsak det kuperte terrenget i Norge der særlig fønvind bidrar til rask og sterk temperaturstigning. Dette værfenomenet gjør seg særlig gjeldende på indre strøk av Møre og Romsdal med værstasjonene Tafjord, Åndalsnes og Sunndalsøra. Nyttårsaften 1885 ble det målt −51,3 ℃ i Karasjok og på samme tidspunkt var det 6,6 ℃ i Bergen. Dette er største temperaturforskjell registrert på samme tid mellom to steder i Norge. I løpet av 1. januar 1886 var temperaturen ned i −51,4 ℃ i Karasjok mens maksimumstemperaturen i Kristiansand var 9,4 ℃.
Iolu Abil
Iolu Johnson Abil (født 1942 på Tanna) er en vanuatisk politiker for Vanua'aku Pati. Han var fra 2009 til 2014 president i Vanuatu.
Abil var minister i landets første regjering etter at Vanuatu vant selvstendighet fra Frankrike og Storbritannia i 1980. Han har vært forretningsmann og styreleder i Air Vanuatu. I 2009 ble Abil valgt til president av en valgforsamling bestående av parlamentsmedlemmene og lederne for de seks provinsregjeringene.
Hålandsdal kirke
Hålandsdal kirke er en langkirke i nygotikk fra 1890 i Bjørnafjorden kommune, Vestland fylke.
Byggverket er i tre, og har 250 sitteplasser.
Aria (2006)
Aria er et musikkalbum med Arve Tellefsen og Nidarosdomens Guttekor fra 2006. Dirigent er Bjørn Moe. Albumet lå 5 uker på VG-lista i 2006, med 17.-plass som beste plassering.
Nederlandene
Nederlandene (nederlandsk: De Lage Landen eller de Nederlanden; fransk: les Pays Bas) er en historisk betegnelse i geografisk betydning av begrepet på området i nordvestlige Europa som i dag omfatter særskilt statene Nederland og Belgia. Tidvis regnes også Luxembourg til Nederlandene. Inkludert er også de lavtliggende deltaet til elvene Rhinen, Maas, Schelde, Ems hvor mye av landet er ved eller under havnivået. Dette brede området i vestlige Europa strekker seg løselig fra det franske departementet Nord ved dens sørvestlige punkt og til tyske Øst-Friesland ved dets nordligste punkt.
Under Romerriket var regionen en militarisert grense og kontaktpunkt mellom Roma og Germania. Med sammenbruddet av Romerriket på midten av 400-tallet ble Nederlandene et område hvor det utviklet seg uavhengige handelssentre som ble betydningsfulle i Europa på 1100-tallet. Navnet oppstod på 1200-tallet, og betegnet da også deler av nordlige Frankrike. I nyere tid bruktes det også av og til om kongeriket Nederlandene (nederlandsk «Koninkrijk der Nederlanden») alene. På enkelte eldre middelalderkart kalles området Niederdeutschland.
Ole Andreas Devold
Ole Andreas Devold (født 8. april 1827 i Ålesund, død 23. november 1892) var en norsk industrimann. Han var utdannet i Tyskland som vever og farger, og startet egen virksomhet i 1849. Fire år senere startet han en trikotasjefabrikk (Devold-fabrikken), som han hadde utviklet til en betydelig bedrift da han i 1886 overlot den til sine sønner. På Sunnmøre var Devold den første som bygget opp en bedrift av nasjonal betydning. Han regnes som en foregangsmann i norsk tekstilindustri.
Verdenscupen i paralangrenn 2017/18
Verdenscupen i paralangrenn 2017/18 (langrenn for funksjonshemmede) ble arrangert fra 9. desember 2017 i Canmore i Canada til 10. februar 2018 i Vuokatti i Finland.
Ole Andreas Devold
Bakgrunn og familie
Faren Nils Devold (1790-1872) var født på gården Devold nederst i Romsdalen. På Devold var det fra gammelt av et årlig marked. Nils Devold var gift med en datter av Halvor Ophus som fra 1805 hadde drevet veveri og fargeri i Romsdalen. Nils Devold var venn av Hans Nielsen Hauge og besøkte Hauge da han satt på Bredtvedt fengsel. Ophus var kjent for røde strikkeluer. Nils Devold fikk opplæring i veving og farging av svigerfaren, samt i Trondheim, og kom til Ålesund i 1818. I 1849 giftet Ole Andreas Devold seg med Andrea Landmark (1825-1872) som var lærer i veving i Ålesund. Deres datter Lina Marie (1865-1895) giftet seg med presten Anders Hovden. Devold giftet seg på nytt i 1874 med Laura Helene Bull (født Birkeland).
Verdenscupen i paralangrenn 2017/18
Synshemmede
Øvrige norske utøvere: Thomas Oxaal kom på 29.-plass med 30 poeng.
Ole Andreas Devold
Virke
Etter endt utdannelse innenfor fargeri i Tyskland kom Devold hjem med det nyeste mekaniske utstyret for strikking av luer og skjerf i 1849. I 1853 oppføres den første strikkefabrikken («trikotageverksted») i Skaret nær Ålesund i daværende Borgund kommune (senere kalt O.A. Devolds Sønner). I 1864 satte han inn dampmaskiner til drift av strikkemaskinene i Skaret. Det begynte med produksjon av strikkede skjerf, luer og votter, men etter hvert ble også sokker, strikkegensere, ullundertøy og arbeidstøy innlemmet i produksjonen. Det første plagget innen arbeidstøy var en grov trøye, som senere ble kjent under navnet «Islenderen». I 1866 utviklet Devold sitt mest kjente plagg, «Blaatrøia». Denne ble opprinnelig laget for sjøfolk, men ble også et populært fritidsantrekk. Allerede i 1870-årene produserte Devold de fleste typer tekstiler av ull innen veving og strikking, og stadig nye produkt ble utviklet og markedstilpasset. Devold hadde selv kontroll med hele produksjonsprosessen fra innkjøp av råmateriale (uvasket ull) til klærne ble levert til forbrukerne. I 1868 flyttet Devold produksjonen over fjorden til øya Sula der han kjøpte gården Langevåg med elv og kvern. Den første fabrikken ble reist ved osen av Langevågelva. I Langevåg lå det også til rette for å starte egen strømproduksjon. Elveløpet ble lagt om for å gi største mulig effekt til fabrikken. I 1879 ble den moderne glødelampen oppfunnet av Thomas A. Edison, og allerede i 1883 lyste den for arbeiderne i Devold-fabrikken etter at vannkraften også ble brukt til å drive en turbin. Dette var første gang elektrisk lys ble brukt på Sunnmøre. Den elektriske generatoren ble montert av folk fra Grammers-fabrikken i London. Fabrikken tok i bruk elektriske motorer 30 år senere. I 1892 hadde Devold telefonforbindelse mellom produksjonen i Langevåg og kontorene i Ålesund.
Verdenscupen i paralangrenn 2017/18
Stående
Øvrige norske utøvere: Nils Erik Ulset kom på 19.-plass med 117 poeng, og Johannes Birkelund kom på 36.-plass med 27 poeng.
Ole Andreas Devold
Virke
I 1882 hadde fabrikken 200 ansatte, og O. A. Devold overdro i 1886 fabrikken til sønnene Olaf, Robert og Gustaf, og navnet O.A. Devolds Sønner ble etterhvert navnet på fabrikkene. O. A. Devold hadde da en formue på en halv million kroner. Tettstedet Langevåg vokste opp rundt fabrikken. Da Devold etablerte fabrikken var det nesten ingen bebyggelse i Langevåg og omkring 1900 var Langevåg et av de mest velstående stedene i distriktet. Devold var med flere hundre ansatte en av de store arbeidsgiverne i området. Fabrikken i Skaret i selve Ålesund fortsatte driften til 1904 da den brant ned i bybrannen i Ålesund 1904 sammen med resten av byen. Ifølge Oddgeir Bruaset vurderte Devold også Spjelkavik som egnet sted, og ifølge en lokal historie snudde Devold mot Langevåg da han møtt kraftig østavind på vei innover Borgundfjorden. Devold aksepterte ikke fagforeninger. Han reiste bolighus til arbeiderne i Langevåg og lønningene lå merkbart over det arbeidere tjente andre steder.
Verdenscupen i paralangrenn 2017/18
Stående
Norske utøvere: Vilde Nilsen kom på 15.-plass med 110 poeng.
Ole Andreas Devold
Virke
I 1877 var han med som stifter av Aalesunds Kreditbank.
Mona Røkke
Mona Røkke (1940–2013) var en norsk jurist og politiker (H). Hun var en toneangivende feminist i Høyre i 1970- og 1980-årene. Røkke var innvalgt på Stortinget fra Buskerud 1977–1989, formann i Høyrekvinners Landsforbund 1979–1985, justisminister 1981–1985 og fylkesmann i Vestfold 1989–2010.
Mona Røkke var datter av disponent Randal William Scobie (1904–1979) og disponent Aslaug Høyendahl (1908–1997). Hun tok juridisk embedseksamen ved Universitetet i Oslo i 1963 og var forretningsdrivende i Drammen og Oslo i 1960-årene, senere politifullmektig, dommerfullmektig og advokat i Drammen og på Kongsberg i 1970-årene. Røkke var medlem av Drammen bystyre 1972–1979. På Stortinget var hun medlem av Stortingets justiskomité 1977–1981, Stortingets forsvarskomité 1985–1986 og Stortingets sosialkomité 1986–1989.
Mona Røkke sto midt oppe i en travel og stormfylt hverdag som justisminister da hun i 1985, for annen gang i sitt liv, fikk vite at hun hadde kreft. Kampen mot sykdommen ble beskrevet i selvbiografien Ingen tid for tårer. Hun skrev også om barndom og ungdomstid, om tiden som politifullmektig i Drammen, som stortingsrepresentant og som justisminister. Boken handler først og fremst om at det nytter å ta kampen opp, å tro på seg selv og på livet, selv når det ser mørkest ut. Boken er også en hilsen og et håndslag til alle dem som ga henne styrke og oppmuntring. Røkke var nestleder i Kreftforeningen 1988–1993.
Monty Patterson
Monty Mark Patterson (født 9. desember 1996) er en newzealandsk fotballspiller som fra 31. desember 2019 er klubbløs.
Landslaget
Han ble tatt ut i s tropp til FIFA Confederations Cup 2017 i Russland.
Kapp Verdes flagg
Kapp Verdes flagg består av en blå flaggduk en rød stripe på hvitt i nedre del av duken og med en krans av ti gule stjerner. Stripene er i størrelsesforholdet 6:1:1:1:3. Stjernekransen er satt tre åttedeler ut fra stangsiden av flaggduken. Flagget er i størrelsesforholdet 3:5. Det ble offisielt tatt i bruk 22. september 1992.
De ti stjernene i flagget symboliserer de ti største øyene, blåfargen havet og himmelen. De hvite og røde stripene representerer veien mot å bygge en selvstendig nasjon, hvor hvitfargen symboliserer fred og det røde innsats.
Hartkorn
Hartkorn er en dansk betegnelse for det som i Norge kalles skyldmark, som var en målestokk for jord på grunnlag av jordens avkastningsverdi. Navnet stammer opprinnelig fra adelens jordebøker. Avgiftene som den som leide jorda (forpakteren) skulle betale, ble her beregnet etter avkastningen av «hardt korn», det vil si rug og bygg, i motsetning til for eksempel havre.
Friidrett under Sommer-OL 2008 – 100 meter hekk sjukamp damer
Første øvelsen i Sjukamp damer var 100 meter hekk i Sommer-OL 2008 som ble avholdt på Beijing National Stadium den 15. august.
Hartkorn
Tidligere var jorden det viktigste direkte fundamentet for skatt, og skyldmark eller hartkorn bestemte målestokken for skattens fordeling. I Norge ble skyldmark innført som måleenhet ved revisjonen av matrikkelen i 1886.
Friidrett under Sommer-OL 2008 – 100 meter hekk sjukamp damer
Ida Marcussen representerte Norge og var på 33.-plass etter øvelsen.
Hartkorn
Slå i hartkorn
Uttrykket slå i hartkorn brukes i dagligtale om behandling av likt og ulikt på samme måte.
Friidrett under Sommer-OL 2008 – 100 meter hekk sjukamp damer
Bestenoteringer
Før konkurransen var bestenoteringene som følger:
U20-VM i friidrett 2018 – 400 meter hekk menn
400 meter hekk for menn under U20-VM i friidrett 2018 ble arrangert på Ratina Stadium 12, 13 og 14. juli 2018.
Friidrett under Sommer-OL 2008 – 100 meter hekk sjukamp damer
Bestenoteringer
Bestenoteringene ble ikke forbedret.
U20-VM i friidrett 2018 – 400 meter hekk menn
Forsøksheat
Kvalifisering: De 3 beste i hvert heat (Q) og de 6 raskeste for øvrig (q) gikk videre til semifinalene.
Semifinaler
Kvalifisering: De 2 raskeste i hvert heat (Q) og de 2 raskeste for øvrig (q) gikk videre til finalen.
Finale
Resultater:
ISO 3166-2:TG
ISO 3166-2:TG er Togos del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Togo er det definert koder for fem regioner.
Hver kode består av to deler, atskilt av en bindestrek. Første del er TG, ISO 3166-1 alfa-2-koden for Togo. Andre del er en bokstav.
Flyktninghjelpen
Stiftelsen Flyktninghjelpen er Norges største humanitære organisasjon. Flyktninghjelpen har 15.000 hjelpearbeidere over hele verden. Mange av disse er lokalt ansatte i Flyktninghjelpens programmer i over 40 land i Europa, Afrika, Asia og Sør-Amerika. Hovedkontoret er lokalisert i Oslo med rundt 200 ansatte. I tillegg er organisasjonen representert i Brussel, Genève, Addis Abeba og Dubai.
Flyktninghjelpen er religiøst og partipolitisk uavhengig og tilbyr hjelp, beskyttelse og varige løsninger til mennesker drevet på flukt: flyktninger og internt fordrevne, i tillegg til bistand til vertssamfunn som tar i mot mennesker i disse gruppene. Flyktninghjelpen hjelper mennesker som flykter grunnet konflikt, brudd på menneskerettigheter, klimaendringer og naturkatastrofer.
Organisasjonen ble stiftet i 1946 for å bistå flyktninger i Europa etter den andre verdenskrig, under navnet Europahjelpen. Den allerede eksisterende organisasjonen Nansenhjelp ble den gang integrert i Europahjelpen. Organisasjonen har senere hatt navnene Det Norske Flyktningeråd og Flyktningerådet, før den i 2005 skiftet navn til Flyktninghjelpen.
Flyktninghjelpen er den eneste norske humanitære organisasjonen som har spesialisert seg på beskyttelse og hjelp til mennesker på flukt. Flyktninghjelpen bistår i den akutte nødhjelpsfasen, hvor behovene er prekære. Det legges også vekt på å fremme bærekraft og gjenopprettelse. Flyktninghjelpen jobber derfor etter en helhetlig metode som både omfatter nødhjelp og tidlig gjenoppbygging etter en krise, hvor man bygger på de fordrevnes egne ressurser. Flyktninghjelpen jobber etter de humanitære prinsippene humanitet, nøytralitet, uavhengighet og upartiskhet.
Programarbeid
Organisasjonen konsentrerer sin virksomhet rundt seks kjerneaktiviteter:
Talsmannsarbeid
Flyktninghjelpen driver aktivt talsmannsarbeid og informasjonsvirksomhet for å oppnå politisk påvirkning samt sikre rettighetene til flyktninger og internt fordrevne. Mesteparten av talsmannsarbeidet foregår i felt med lokale, regionale og nasjonale myndigheter, men også i internasjonale organisasjoner med hovedfokus på humanitær hjelp og beskyttelse, som FNs høykommissær for flyktninger (UNHCR) og FNs nødhjelpsorgan (OCHA).
Internal Displacement Monitoring Centre (IDMC)
I 1998 etablerte Flyktninghjelpen dokumentasjonssenteret IDMC i Genève, som kartlegger og rapporterer om situasjonen til mennesker på flukt i eget land. Institusjonen er en av verdens ledende i sitt felt og utarbeider blant annet statistikk på oppdrag fra FN. I tillegg til oppdatert informasjon fra over 50 land, arbeider IDMC proaktivt for å øke beskyttelse av internt fordrevne.
Beredskapsstyrke – NORCAP
Flyktninghjelpen driver en av verdens mest brukte beredskapsstyrker, NORCAP, som bistår FN, andre internasjonale organisasjoner, regionale institusjoner og nasjonale myndigheter i humanitære krisesituasjoner. Styrken består av rundt 1000 kvinner og menn som i løpet av kort tid kan reise hvor som helst i verden. Det er til en hver tid rundt 200 personer på oppdrag for beredskapsstyrken. NORCAP er finansiert av det norske Utenriksdepartementet.
Misbruk av bistandsmidler
Utenriksdepartementet fant i 2013 misbruk av norske bistandsmidler i Flyktninghjelpens prosjekter i Afghanistan, Aserbajdsjan, DR Kongo, Liberia og Sri Lanka. Flyktninghjelpen måtte tilbakebetale midler til Staten.
Publikasjoner
Utenriksmagasinet Perspektiv ble gitt ut av Flyktninghjelpen fire ganger per år, og var det første i sitt slag til å bli utgitt av en norsk NGO. Gjennom Perspektiv ble den politiske og menneskelige sammenhengen Flyktninghjelpens arbeid er en del av belyst. Magasinet var i løssalg i Narvesen over hele landet. Den engelske utgaven av magasinet var til salgs i mer enn 15 land.